### Beslutningstema

Der orienteres i denne sag omkring processen for brev til borgerne om udskifting af deres varmeforsyning i forhold til, hvad det skal indeholde, og hvem der skal have brevet tilsendt. Udvalget skal beslutning, om faseopdelingens tidsplan og indhold kan godkendes.

### Sagsfremstilling

Der er blevet indgået en aftale mellem Regeringen og KL om udfasning af gas til opvarmning og klar besked til borgerne den 29. juni 2022. Denne aftale udspringer af [adresse] om grøn strøm og varme 2022 "Et grønnere og sikrere [adresse], [adresse] kan mere II" af den 25. juni 2022. Regeringen og KL har aftalt, at ejendomsejere med gas-og oliefyr i gasforsynede områder skal have klar besked, om der kommer fjernvarme eller ej. Brevet til borgerne skal være sendt senest i 2022. Der er i aftalen opstillet nogle fremgangsmåder til, hvordan brevet med klar besked om mulighed for fjernvarme skal forklares. Her er nogle udklip fra aftalen om kravene til brevet:

"I de områder, kommunerne udlægger til fjernvarme, får ejendomsejere med gas- og oliefyr klar besked på en af følgende måde:

1. Ejendomsejerne oplyses om, at der er godkendt et fjernvarmeprojekt for deres område. Ejendomsejerne oplyses om, at de vil få mulighed for at få et tilbud om tilslutning til fjernvarme samt hvornår de vil modtage et tilbud.

2. Ejendomsejerne oplyses om, at der bliver udarbejdet et fjernvarmeprojektforslag for deres område, og at ejendomsejerne kan ønske mere information om tilslutning ved at trykke på et link. Samtidig oplyses om, at ejendomsejerne efter ønske vil få tilsendt et tilbud om tilslutning fra fjernvarmeselskabet, når projektet er godkendt samt hvornår dette vil ske.

3. I områder som kommunen ikke udlægger til fjernvarme, vil borgerne få besked om, at der ikke kommer fjernvarme suppleret med information om støttemuligheder og vejledning.

Desuden vil ejendomsejerne i brevet i udgangspunktet blive oplyst om: ?

* Hvordan ejendomsejeren i givet fald bliver tilkoblet til fjernvarme, og hvornår ejendomsejeren skal beslutte sig. ?
* Information om fjernvarme og forudsætninger for realisering af fjernvarme i borgernes område. ?
* Mulighed for vejledning om en midlertidig løsning, hvis fjernvarmen ikke kan udrulles hurtigt. ?
* Brevet vil informere om grønne varmeforsyningsmuligheder ?
* Information om støttemuligheder og yderligere vejledning."

Med denne model for Brevet vil borgere med oliefyr uden for gasområder, træpillefyr, elvarme, træfyr, flisfyr eller halmfyr ikke få et brev om deres muligheder for fjernvarme eller andre opvarmningsformer. Kommunen må gerne udvide afgrænsningen af borgere, som får Brevet og supplere brevets indhold.

Der er mange borgere i Tønder Kommune, som er uden for aftalens afgrænsning for brevet. Det er forvaltningens vurdering, at disse borgere også vil have fordel af at få information, som kan hjælpe borgeren med at finde en alternativ varmekilde og evt. fremtidssikre deres hus. I forbindelse med et andet projekt, som Tønder Kommune er en del af sammen med Sønderborg, Haderslev og [adresse], som omhandler etabering af fælles varmeløsninger uden for fjernvarmeområderne, har der været forespørgsler fra borgerne om mere information og beregninger til at hjælpe dem i forhold til, hvad de skal gøre med deres varmeforsyning.

For at håndtere Regeringsaftalen lægges der op til 2 faser i indsatsen;

Fase 1

[adresse] brev til borgerne opfylder kun minimumskravene i aftalen mellem Regeringen og KL.

* Brevene udsendes kun til ejendomsejere i naturgasområder med naturgas og olie som opvarmning.
* Skabelon fra energistyrelsen anvendes, og der kommer ikke yderligere i den fra forvaltningen eller Kommunalbestyrelsen.

Fase 2

Efterfølgende i 2023 vil der blive tilsendt brev til alle, som ikke er omfattet af fase 1.

Minimumskravene i aftalen mellem Regeringen og KL bliver overholdt, og derudover vil brevet indeholde supplerende oplysningsmateriale:

1) Brevet sendes ud til alle ejendomsejere i Tønder Kommune, der ikke er tilskrevet i fase 1, på nær sommerhuse, som på nuværende tidspunkt ikke er beliggende i et fjernvarmeområde og er opvarmet med gas, olie, elvarme eller biomasse. (Grunden til, at sommerhuse ikke er med, er, at de ikke er helårshuse, hvorfor deres varmeforbrug er væsentligt anderledes end helårshuse, og derfor kræver de en anden form for hjælp.)

2) Der kan blive udarbejdet en beregningsmodel, som kan give økonomiske nøgletal for individuelle varmeløsninger til borgeren.

3) Information vedrørende energifælleskaber.

4) Webinarer med sparenergi om [adresse], hvis disse er tilgængelige i forbindelse med udsendelsen af brevet.

5) Andet som Kommunalbestyrelsen kan ønske at informere borgeren om vedrørende deres varmeforsyning.

Tidsplan

Jf. aftalen skal brevet i fase 1 være sendt ud inden udgangen af 2022. Dette er en meget presset tidsplan, da der stadig mangler vejledninger og skabeloner. Dertil skal kommunen have udarbejdet en varmeplan for berørte områder. På nuværende tidspunkt er formen ikke endegyldigt kendt. Det tilstræbes og er iværksat det, som administrationen skønner, der for nuværende kan gøres for at være forberedt. Derudover afholdes der møde med Fjernvarmeselskaberne medio september, hvor det afklares, hvordan de eksisterende selskaber ser på mulighederne for yderligere områder, som fjernvarmeforsynes.

Fase 2 kan ikke nå at blive gennemført inden udgangen af 2022, hvorfor denne fast først vil blive iværksat i 2023.

Økonomi:

Der er afsat midler fra Staten til arbejdet med varmeplanen, brevet mv. via Delaftale om disponering af midler fra aftale om målrettet varmecheck og udfasning af sort varme af den 23. maj 2022. Fra aftalen er der afsat:

* 40 mio. kr. til understøttelse af planlægning, projektgodkendelser og samarbejde med fjernvarmeselskaberne
* 55 mio. kr. til etablering af lokale koordinationsfora
* 30 mio. kr. til understøttelse og udvikling af mindre, fælles varmeforsyningsprojekter

Disse midler bliver tildelt via bloktilskudet.

### Økonomi

[adresse] andel af de statslige midler bliver anvendt i det omfang, som er nødvendigt for at tilvejebring brevet til borgerne og analyser for de enkelte områder.

### Fagchefen for Teknik og Plan indstiller,

at faseopdelingens tidsplan og indhold godkendes.

### Beslutning

Indstillingen godkendt.